
№ 184 от 24.08.2026
Қазақстан Республикасы 
Премьер-Министрінің орынбасары – Ұлттық экономика министрінің 
2026 жылғы __________№ _____
                                                                                                               
                                                                                                         және

[bookmark: _GoBack]Қазақстан Республикасы Жасанды интеллект және цифрлық даму министрінің міндетін атқарушының 
2026 жылғы __________№ _____
бірлескен бұйрығымен
бекітілген



Бизнесті қолдаудың бірыңғай порталымен (Bgov) және «цифрлық үкімет» веб-порталымен (eGov business) интеграциялық өзара іс-қимылды пайдалана отырып, «Кәсіпкердің бірыңғай жеке кабинеті» порталы арқылы мемлекеттік қолдау шараларын алуға өтінімдер беру тәртібін айқындайтын пилоттық жобаны енгізу алгоритмі 

1. Осы Алгоритм Бизнесті қолдаудың бірыңғай порталымен (Bgov) және «цифрлық үкімет» веб-порталымен (eGov business) интеграциялық өзара іс-қимылды пайдалана отырып, «е-Қаржы» кіші жүйесінің «Кәсіпкердің бірыңғай жеке кабинеті» порталы (бұдан әрі – БЖК) арқылы пайдаланушыларға мемлекеттік қолдау шараларын алуға өтінімдер беру тәртібін айқындайды.
2. Мемлекеттік қолдау шаралары (бұдан әрі – МҚШ) көрсетілетін қызметін ұсынудың бизнес-процесінің сипаттамасы:
1) пайдаланушы Қазақстан Республикасының заңнамасында көзделген қолжетімді аутентификация тетіктері арқылы БЖК-да авторландырудан өтеді;
2) авторландыру сәтті өткеннен кейін пайдаланушыға қайтадан авторландырусыз рөлдер арасында ауысу мүмкіндігімен жеке тұлғаның және заңды тұлғаның рөлдері (тиісті өкілеттіктер болған кезде) қолжетімді болады;
3) пайдаланушы «Мемлекеттік қолдау шаралары» бөліміне өтеді;
4) БЖК МҚШ көрсетілетін қызметтерін іздеу, санаттар, операторлар және өзге де параметрлер бойынша сүзгілеу, сондай-ақ МҚШ ұсыну шарттарын қарау мүмкіндігін береді; 
5) пайдаланушы қажетті көрсетілетін қызметті таңдайды және көрсетілетін қызметті ұсыну шарттарымен, қажетті құжаттар тізбесімен, электрондық өтінім нысанымен және МҚШ операторы көздеген өзге де материалдармен танысады;
6) өтінім беру алдында пайдаланушы дербес деректерге қол жеткізуді бақылаудың мемлекеттік сервисі арқылы дербес деректерді жинауға және өңдеуге электрондық келісім береді;
7) пайдаланушы «Өтінім беру» батырмасын басқан кезде БЖК МҚШ операторларының талаптарына сәйкес «цифрлық үкіметтің» цифрлық объектілерімен және өзге де цифрлық жүйелермен интеграциялық өзара 
іс-қимыл арқылы алдын ала тексерулер мен скорингті автоматты түрде жүзеге асырады;
8) алдын ала тексерулер мен скоринг нәтижелері тиісті МҚШ ұсыну шарттарына сәйкес одан әрі өтінім беру мүмкіндігін айқындау үшін пайдаланылады. Алдын ала тексерулер сәтті өткен кезде пайдаланушыға толтыру үшін өтінімнің электрондық нысаны ұсынылады. Алдын ала тексерулерден және (немесе) скорингтен өтпеген жағдайда пайдаланушыға БЖК-да өтінім беруге кедергі келтіретін себептер көрсетіле отырып, тиісті хабарлама жіберіледі;
9) тиісті интеграциялар болған кезде БЖК «цифрлық үкіметтің» цифрлық объектілерінен алынған мәліметтер негізінде жекелеген құжаттарды автоматты түрде қалыптастырады. Автоматты түрде қалыптастыру мүмкіндігі болмаған кезде пайдаланушы қажетті құжаттарды өзі тіркейді;
10) пайдаланушы автоматты түрде толтырылған деректерді тексеруді жүзеге асырады, қажет болған кезде өтінімнің электрондық нысанына жетіспейтін мәліметтерді енгізеді, автоматты түрде қалыптастыруға жатпайтын құжаттарды қоса береді және электрондық цифрлық қолтаңбаны пайдалана отырып, өтінімге және қалыптастырылған құжаттарға қол қояды;
11)  сәтті қол қойылғаннан кейін БЖК электрондық өтінімді, қалыптастырылған құжаттарды және қоса берілген файлдарды Бизнесті қолдаудың бірыңғай порталымен (Bgov) интеграциялық өзара іс-қимыл арқылы «Бәйтерек» ұлттық инвестициялық холдингі» АҚ-ның (бұдан әрі – «Бәйтерек» ҰИХ» АҚ) еншілес ұйымдарының көрсетілетін қызметтері бойынша өтінімдерді қабылдау сервисі арқылы жолдайды;
12)  өтінім тіркелгеннен кейін пайдаланушыға берілген өтінім туралы ақпаратты қарау, сондай-ақ оны қарау мәртебелерін БЖК жеке кабинетінде қадағалау мүмкіндігі беріледі;
13) өтінімді қарау мәртебесінің өзгеруіне қарай БЖК «Бәйтерек» ҰИХ» 
АҚ-мен интеграциялық өзара іс-қимыл арқылы тиісті ақпаратты алады және пайдаланушыға тиісті МҚШ ұсыну қағидаларында көзделген мерзімдерде өзекті мәртебені, қарау тарихын және қабылданған шешімдерді көрсетеді;
14) «Бәйтерек» ҰИХ» АҚ түпкілікті шешім қабылдағаннан кейін тиісті МҚШ ұсыну қағидаларында көзделген мерзімдерде өтінімді қарау нәтижелері (уәжді бас тарту, мақұлдау туралы хабарлама, сондай-ақ қол қоюға жататын шарттардың немесе өзге де құжаттардың жобалары) пайдаланушының 
БЖК-дағы жеке кабинетіне жіберіледі. 
3. Осы Алгоритмді іске асыру нәтижесінде пайдаланушыларға МҚШ операторларының сыртқы ақпараттық ресурстарына өтпей-ақ, «бірыңғай терезе» қағидаты бойынша eGov business-ті пайдалана отырып, БЖК арқылы МҚШ алуға өтінімдер беру мүмкіндігі қамтамасыз етіледі.
4. Пилоттық жобаға қатысушылар «Дербес деректер және оларды қорғау туралы» және «Киберқауіпсіздік туралы» Қазақстан Республикасы заңдарының талаптарын сақтауды қамтамасыз етеді.

